Προσοχή, κίνδυνος!

Το Προσοχή, κίνδυνος! είναι ένα ελληνικό θρίλερ του 1983, σε παραγωγή, σενάριο και σκηνοθεσία Γιώργου Σταμπουλόπουλου. Πρωταγωνιστεί ο Τίτος Βανδής.

Πλοκή

Ένας πατέρας, οι δυο γιοι του και η κόρη του στήνουν ενέδρες θανάτου σε διερχόμενα αυτοκίνητα, με σκοπό τη ληστεία με την ανοχή της αστυνομίας και των συγχωριανών τους. Η σχέση με την κόρη του είναι αιμομικτική, ο ίδιος είναι προϊόν του παρακράτους της Δεξιάς, ένας βίαιος άνθρωπος που δυναστεύει τα παιδιά του. Ο ένας γιος προσπαθεί να ξεφύγει από αυτήν την κόλαση και ο άλλος, ανάπηρος σωματικά και πνευματικά, προσπαθεί να μιμηθεί τον πατέρα του. Τελικά κατακρεουργεί την αδερφή του με ένα τσεκούρι.

Διανομή 

 Τίτος Βανδής - Σιδέρης
 Κατερίνα Ραζέλου - Μόρφω
 Κώστας Χαλκιάς - Λευτέρης
 Δώρα Σιτζάνη - Βούλα
 Δάνης Κατρανίδης - Ορέστης
 Ανδρέας Βάιος - Αλέκος
 Μιχάλης Γιαννάτος - Μιχάλης
 Θάνος Γραμμένος - Γιάννης

Παραγωγή
Η ταινία κυκλοφόρησε στις κινηματογραφικές αίθουσες τη σεζόν 1983-1984 και, κόβοντας 33.986 εισιτήρια, κατατάχθηκε στην 21η θέση ανάμεσα σε 33 ταινίες της ίδιας σεζόν.

Διακρίσεις - συμμετοχές  

 24ο Φεστιβάλ Κινηματογράφου Θεσσαλονίκης (1983)

 Πρώτου ανδρικού ρόλου (Τίτος Βανδής)
 Δεύτερου ανδρικού ρόλου (Ανδρέας Βάϊος)
 Καλύτερης μουσικής
 Καλύτερου μοντάζ
 Καλύτερων special effects

 Δύο κρατικά βραβεία ποιότητας από το ΥΠΠΟ (1983)
 Συμμετοχή εκτός συναγωνισμού στα Φεστιβάλ Βερολίνου και Μονάχου (1984)
 Τιμητική διάκριση σεναρίου στο Φεστιβάλ Αλεξάνδρειας (1984)

Παραπομπές

Εξωτερικές πηγές
Ταινιοθήκη της Ελλάδος

Ελληνικές ταινίες
Ταινίες του 1983
Ελληνόφωνες ταινίες
Ελληνικές δραματικές ταινίες
Ελληνικές θρίλερ ταινίες
Ελληνικές ταινίες δράσης
Ταινίες γυρισμένες στην Ελλάδα
Ταινίες σχετικά με δυσλειτουργικές οικογένειες
Ταινίες παραγωγής Ελληνικού Κέντρου Κινηματογράφου